༄༅། །དཔལ་ཀྱེ་རྡོ་རྗེའི་མངོན་རྟོགས་ཡིད་བཞིན་ནོར་བུ་བཞུགས་སོ།།
413

ཀྱེ་རྡོར་ཆོས་སྐོར་
আ
།ཨོཾ་སྭ་སྟི་སིདྡྷི། དཔལ་ཀྱེ་རྡོ་རྗེའི་མངོན་པར་རྟོགས་པ་ཡིད་བཞིན་གྱི་ནོར་བུ་ཞེས་བྱ་བ། བླ་མ་དམ་པའི་ཞབས་ལ་གུས་པས་ཕྱག་འཚལ་ལོ། །སྟོང་ཉིད་སྙིང་རྗེ་
རོ་གཅིག་བཅོམ་ལྡན་འདས། །སྲིད་གསུམ་སྒྲོལ་མཛད་ཀྱེ་ཡི་རྡོ་རྗེ་དཔལ། །དེ་ཐོབ་བྱ་ཕྱིར་དེ་ལ་ཕྱག་འཚལ་ནས། །དེ་ཡི་སྒྲུབ་པའི་རིམ་པ་བདག་གིས་བཤད། །དེ་ལ་དཔལ་ཀྱེ་རྡོ་རྗེའི་
དཀྱིལ་འཁོར་དུ་དབང་བསྐུར་བ་ཐོབ་ཅིང༌། དམ་ཚིག་དང་ལྡན་པའི་རྣལ་འབྱོར་པའི་ཀྱེ་རྡོ་རྗེའི་མངོན་པར་རྟོགས་པའི་རིམ་པ་བསྒོམ་པའི་ཚུལ་ལ་གཉིས་ཏེ། མཉམ་པར་བཞག་པ་
དང༌། མཉམ་པར་མ་བཞག་པའི་རྣལ་འབྱོར་རོ། །དང་པོ་ལ་གཉིས། བསྐྱེད་པའི་རིམ་པ་དང༌། རྫོགས་པའི་རིམ་པའོ། །དང་པོ་ལ་གཉིས། རྒྱུ་ཚོགས་གཉིས་བསག་པ་དང༌། འབྲས་
414

གཉིས་
আ
།བུ་ལྷར་བསྐྱེད་པའོ། །དང་པོ་ལ་གཉིས་ལས། བསོད་ནམས་ཀྱི་ཚོགས་བསག་པ་ནི། སྟན་བདེ་བ་ལ་ཅི་བདེར་བར་འདུག་ནས། བླ་མ་དང་དཀོན་མཆོག་
གསུམ་ལ་སྙིང་ཐག་པ་ནས་སྐྱབས་སུ་སོང་ལ། སེམས་ཅན་ཐམས་ཅད་ཀྱི་དོན་དུ་སངས་རྒྱས་བསྒྲུབ་པའི་ཕྱིར་ཀྱེ་རྡོ་རྗེ་བསྒོམ་སྙམ་དུ་བྱང་ཆུབ་ཀྱི་སེམས་བསྒོམས་ནས། སྐད་ཅིག་གིས་རང་
ཀྱེའི་རྡོ་རྗེར་མོས་པའི་སྙིང་གི་ནང་དུ། པདྨ་ལ་གནས་པའི་ཉི་མའི་དཀྱིལ་འཁོར་སེམས་འོད་གསལ་བར་བསམས་པའི་སྟེང་དུ། ཧཱུྃ་སྔོན་པོ་གཟུང་འཛིན་དང་བྲལ་བའི་ཡིད་དུ་ལྷག་པར་མོས་
ལ། དེ་ལས་འོད་ཟེར་འཕྲོས་པས་རང་གི་སྡིག་པ་སྦྱངས།
སྣའི་བུ་ག་ནས་ཕྱིར་འཕྲོས་པས་རང་བཞིན་གྱི་གནས་ནས་ལྷ་དགུའི་དཀྱིལ་འཁོར་བླ་མ་མི་བསྐྱོད་པའི་རྣམ་པས་གཙོ་བོའི་དབུར་
415

ཀྱེ་རྡོར་ཆོས་སྐོར་
འཆག་ས་སྤྱན་དྲངས་ལ། ཡིད་ཀྱིས་ཕག་འཚལ་ནས།ས་མང་གི་སྙིང་གཏངས་སྤྱི
བརྒྱན་པ་སྤྱན་དྲངས་ལ། ཡིད་ཀྱིས་ཕྱག་འཚལ་ནས། རང་གི་སྙིང་ག་ནས་སྤྲུལ་པའི་ལྷ་མོ་བརྒྱད་ཀྱིས་མཆོད་པར་བྱ་སྟེ། གཽ་རཱི་ནག་མོ་ཐིག་ལེ་འཛིན་པས་མཆོད། ཙོ་རཱི་དམར་མོས་རཀྟ། བེ་ཏཱ་ལཱི་སེར་མོས་དྲི་ཆུ། གྷསྨ་རཱི་
ལྗང་གུས་དྲི་ཆེན། པུཀྐ་སཱི་སྔོན་མོས་ཤ་ཆེན་འཛིན་པས་མཆོད་པ་ནི་ནང་གིའོ། །ཤ་ཝ་རཱི་དཀར་མོས་གྲུབ་པའི་དངུལ་ཆུ་འཛིན་པ། ཙཎྜ་ལཱི་སྔོན་མོས་ཌཱ་མ་རུའི་སྒྲས་མཆོད་པ་ནི་ཕྱིའིའོ། །ཌོམྦི་ནཱི་ཁ་དོག་སྣ་ཚོགས་པས་བདེ་བ་
ཆེན་པོས་མཆོད་པ་དེ་ཁོ་ན་ཉིད་ཀྱིའོ། །དེ་ལྟར་མཆོད་ནས་སྔར་བྱས་པའི་སྡིག་པ་ལ་འགྱོད་པ་དང༌། ཕྱིན་ཆད་བསྡམ་པའི་བསམ་པ་དྲག་པོས་བདག་མིིང་འདི་ཞེས་བགྱི་བས་ཚེ་ཐོག་མ་མེད་པ་ནས་སྡིག་པ་མི་དགེ་བའི་ལས་ཅི་
བགྱིས་པ་དང༌། བགྱིད་དུ་སྩལ་བ་དང༌། བགྱིད་པ་ལ་རྗེས་སུ་ཡི་རང་བ་དེ་དག་བླ་མ་དང་དཀྱིལ་འཁོར་གྱི་སྤྱན་སྔར་སོ་སོར་བཤགས་ཤིང༌། ཡང་མི་བགྱིད་དོ་ཞེས་ལན་གསུམ་བརྗོད་དོ། །དེ་ནས་གཞན་གྱི་དགེ་བ་མ་ལུས་པ་
ལ་དགའ་ཞིང་ཡི་རང་བའི་བསམ་པས། སོ་སོ་སྐྱེ་བོ་དང༌། འཕགས་པ་ཉན་ཐོས་དང༌། རང་སངས་རྒྱས་དང༌། བྱང་ཆུབ་སེམས་དཔའ་དང༌། ཡང་དག་པར་རྫོགས་པའི་སངས་རྒྱས་ཀྱི་དགེ་བའི་རྩ་བ་ཐམས་ཅད་ལ་དག
ཞིང་རྗེས་སུ་ཡི་རང་བར་བགྱིའོ། །ཞེས་བརྗོད་དོ། །དེ་ལྟར་བསགས་པའི་དགེ་བ་མཆོག་གི་དངོས་གྲུབ་ཏུ་བསྔོ་བའི་བསམ་པས། བདག་གིས་དེ་ལྟར་བགྱིས་པའི་དགེ་བའི་རྩ་བ་དེས། སེམས་ཅན་ཐམས་ཅད་ཀྱི་དོན་དུ་ཕྱག་རྒྱ་
416

ན་གསུམ་བརྗོད་ད། །ད་ནས་བླ་མ་དང་
།ཆེན་པོ་མཆོག་གི་དངོས་གྲུབ་སྙིང་པོ་ཀྱེ་རྡོ་རྗེའི་གོ་འཕང་ཐོབ་པར་གྱུར་ཅིག ཅེས་ལན་གསུམ་བརྗོད་དོ། །དེ་ནས་བླ་མ་དང་གཙོ་བོ་སངས་རྒྱས། ལམ་རིམ་པ་གཉིས་ཡན་ལག་དང་བཅས་པ་
ཆོས། འཁོར་གྱི་ལྷ་མོ་དང་དཔའ་བོ་དང་རྣལ་འབྱོར་མ་རྣམས་དགེ་འདུན་དུ་ཤེས་པར་བྱས་ལ། དེ་རྣམས་ལ་སྙིང་ཐག་པ་ནས་སྐྱབས་སུ་འགྲོ་བའི་བསམ་པས་བདག་དུས་འདི་ནས་བཟུང་སྟེ་སྙིང་པོ་ཀྱེ་རྡོ་རྗེའི་གོ་འཕང་ལ་མཆིས་ཀྱི་
བར་དུ་ཐུན་མོང་མ་ཡིན་པའི་ཡུལ་དཀོན་མཆོག་གསུམ་ལ་སྐྱབས་སུ་མཆིའོ། །ཞེས་ལན་གསུམ་བརྗོད་དོ། །དེ་ནས་མཆོད་པའི་ཡུལ་དང་བདག་ཉིད་དང་མཆོད་པ་རྣམས་རང་བཞིན་གྱིས་མ་གྲུབ་ཅིང༌། སྣང་གྲགས་ཀྱི་ཆོས་
ཐམས་ཅད་ངོ་བོ་ཉིད་མེད་པ་ལ་དེ་ལྟར་མ་རྟོགས་པའི་སེམས་ཅན་རྣམས་ལ་རབ་ཏུ་བརྩེ་བའི་སྙིང་རྗེ་བསྐྱེད་ནས། དེ་རྣམས་ཀྱི་དོན་དུ་རྫོགས་པའི་སངས་རྒྱས་བསྒྲུབ་པའི་ཕྱིར། བྱང་ཆུབ་ཀྱི་སེམས་བསྐྱེད་སྙམ་དུ་བསམས་ལ། ཇི་
ལྟར་དུས་གསུམ་མགོན་པོ་རྣམས། །བྱང་ཆུབ་ཏུ་ནི་ངེས་མཛད་པའི། །བྱང་ཆུབ་སེམས་ནི་བླ་ན་མེད། །དམ་པ་བདག་གིས་བསྐྱེད་པར་བགྱི། །ཚུལ་ཁྲིམས་ཀྱིི་ནི་བསླབ་པ་དང༌། །དགེ་བའི་ཆོས་ནི་སྡུད་པ་དང༌། །སེམས་ཅན་
དོན་བྱེད་ཚུལ་ཁྲིམས་གསུམ། །སོ་སོར་བརྟན་པོར་གཟུང་བར་བགྱི། །ཞེས་ལན་གསུམ་བརྗོད་དོ། །དེ་ནས་སེམས་ཅན་ཐམས་ཅད་བདེ་བ་དང་བདེ་བའི་རྒྱུ་དང་ལྡན་པར་གྱུར་ཅིག་སྙམ་པའི་བྱམས་པ། སྡུག་བསྔལ་དང་སྡུག་
417

ཀྱེ་རྡོར་ཆོས་སྐོར་
བསྔལ་གྱི་རྒྱུ་དང་བྲལ་བར་གྱུར་ཅིག་སྙམ་པའི་སྙིང་རྗེ། སྡུག་བསྔལ་མེད་པའི་བདེ་བ་དང་མི་འབྲལ་བར་གྱུར་ཅིག་སྙམ་པའི་དགའ་བ། སེམས་ཅན་ཐམས་ཅད་དགྲ་དང་གཉེན་མེད་པའི་བཏང་སྙོམས་ཏེ་ཚད་མེད་པ་བཞི་བསྒོམ་པ་
ནི་བསོད་ནམས་ཀྱི་ཚོགས་བསགས་པའོ། །དེ་ནས། ཨོཾ་ཤཱུ་ནྱ་ཏཱ་ཛྙཱ་ན་བཛྲ་སྭ་བྷཱ་ཝ་ཨཱཏྨ་ཀོ྅་ཧཾ། ཞེས་བརྗོད་པས་ཆོས་ཐམས་ཅད་སྟོང་པར་བསམ་པ་ནི་ཡེ་ཤེས་ཀྱི་ཚོགས་བསགས་པའོ། །གཉིས་པ་འབྲས་བུ་ལྷར་བསྐྱེད་པ་ལ་
གཉིས། སྔོན་དུ་འགྲོ་བ་སྲུང་བའི་འཁོར་ལོ་བསྒོམ་པ་དང༌། དངོས་གཞི་ལྷའི་རྣལ་འབྱོར་རོ། །དང་པོ་ནི་སྟོང་པའི་ངང་ལས། པཾ་ལས་པདྨ། རཾ་ལས་ཉི་མའི་སྟེང་དུ་ཧཱུྃ་ལས་སྣ་ཚོགས་རྡོ་རྗེ་ཤར་དཀར། ལྷོ་སེར། ནུབ་
དམར། བྱང་ལྗང་གུ། རྡོ་རྗེའི་རྭ་ཐམས་ཅད་རྩེ་མོ་གསུམ་པ། ལྟེ་བ་མཐིང་ནག་ལ་ཧཱུྃ་གིས་མཚན་པ་བསམ། དེ་ལས་འོད་ཟེར་ཕྱོགས་ཀུན་ཏུ་འཕྲོས་པས་འོག་རྡོ་རྗེའི་ས་གཞི། ཁོར་ཡུག་རྡོ་རྗེའི་རྭ་བ། སྟེང་རྡོ་རྗེའི་གུར་དང་བླ་
རེ། ཕྱི་རོལ་ཀུན་ཏུ་ཡེ་ཤེས་ཀྱི་མེ་རབ་ཏུ་འབར་བར་གྱུར་པར་བསམས་ལ། ཨོྃ་བཛྲ་རཀྵ་རཀྵ་ཧཱུྃ་ཧཱུྃ་ཧཱུྃ་ཕཊ་སྭཱ་ཧཱ། ཞེས་ལན་གསུམ་གྱི་བྱིན་གྱིས་བརླབ་བོ། །ཐུན་མོང་མ་ཡིན་པའི་སྲུང་བའི་འཁོར་ལོའང་སྐབས་འདིར་བསྒོམ་
ཏེ་གཞན་དུ་ཤེས་པར་བྱའོ། །སྲུང་བའི་འཁོར་ལོ་བསྒོམ་པའོ། །དེ་ནས་དངོས་གཞི་ལྷའི་རྣལ་འབྱོར་ལ་གཉིས་ལས། རྟེན་བསྐྱེད་པའི་ཕྱིར་སྲུང་བའི་འཁོར་ལོའི་ནང་དུ། གཞིའི་ཡན་ལག་ཨེ་ལས་ཆོས་ཀྱི་འབྱུང་གནས་གྲུ་
418

2
།གསུམ་པ། ཕྱི་དཀར་ལ་ནང་དམར་བ། གདེངས་ཁ་གྱེན་དུ་བསྟན་པ། དེའི་ནང་དུ་རྒྱུའི་ཡན་ལག་ལཾ་ལས་སའི་དཀྱིལ་འཁོར་གྲུ་བཞི་སེར་པོ། །དེའི་སྟེང་དུ་བཾ་ལས་ཆུའི་དཀྱིལ་འཁོར་དཀར་པོ་ཟླུམ་
པོ། དེའི་སྟེང་དུ་རཾ་ལས་མེའི་དཀྱིལ་འཁོར་གྲུ་གསུམ་དམར་པོ། དེའི་སྟེང་དུ་ཡཾ་ལས་རླུང་གི་དཀྱིལ་འཁོར་གཞུ་བདུངས་པ་ལྟ་བུ་ལྗང་སྔོན་རྣམས་སོ་སོའི་ས་བོན་གྱིས་མཚན་པ་བསྒོམས་ནས། རྐྱེན་གྱི་ཡན་ལག་རང་གི་སེམས་
དང་རོ་གཅིག་ཏུ་འདྲེས་པ་ལས་རིན་པོ་ཆེ་སྣ་ཚོགས་ལས་གྲུབ་པའི་གཞལ་ཡས་ཁང་པ་གྲུ་བཞི་པ། སྒོ་བཞི་པ། ཕྱི་ནས་རིམ་པ་བཞིན། དཀར་པོ། སེར་པོ། དམར་པོ། ལྗང་གུ ནག་པོ་སྟེ་རྩིག་པ་ལྔ་དང་ལྡན་པ། དེའི་
4སྟེང་དུ་རིན་པོ་ཆེའི་ཕ་གུ་སེར་པོ་ལ་དྲྭ་བ་དང་དྲྭ་བ་ཕྱེད་པ་འཕྱང་བ། དེའི་སྟེང་དུ་རིན་པོ་ཆེའི་མདའ་ཡབ་དང་པུ་ཤུ་ཡོད་པ། རྩིག་པའི་ཕྱི་རོལ་འདོད་ཡོན་གྱི་སྣམ་བུ་ལ་ལྷ་མོ་བཅུ་དྲུག་གི་མཆོད་རྫས་དུ་མ་ཐོགས་ནས་བཅོམ་ལྡན་
འདས་ལ་མཆོད་པ། ནང་ཀ་བ་བརྒྱད་དང་ལྡན་པ། སྟེང་རྡོ་རྗེའི་གདུང་བཞིས་མིག་མངས་རིས་སུ་བྲེས་ཤིང་། མཛེས་པར་ཕུབ་པ། དབུས་ཕྱུར་བུར་གྱུར་པའི་སྟེང་དུ་རྡོ་རྗེ་ཕྱེད་པའི་ཏོག་གིས་བརྒྱན་པ། སྒོའི་ཐད་སོ་བཞིར་ཀ་
བ་བཞི་བཞིས་བཏེག་པའི་རྟ་བབས་བང་རིམ་བཞི་དང་ལྡན་པའི་སྟེང་དུ། ཆོས་ཀྱི་འཁོར་ལོ་དང༌། གདུགས་དང་། རི་དྭགས་དང་བཅས་པ། གཞན་ཡང་གོས་དང་། འཕན་དང༌། མེ་ཏོག་གི་ཕྲེང་བ་དང༌། ཟླ་བ་རླུང་གིས་
419

བསྐྱོད་པ་དང༌། རྔ་ཡབ་ནོར་བུའི་ཡུ་བ་ཅན་ལ་སོགས་པ་རྒྱན་དུ་མས་བརྒྱན་པའི་གཞལ་ཡས་ཁང་པ་བསྒོམ། དེའི་ཕྱི་རོལ་དུ་དུར་ཁྲོད་ཆེན་པོ་བརྒྱད་ནི། ཤར་དུ་གཏུམ་དྲག་གི་དུར་ཁྲོད། ལྷོར་འཇིགས་བྱེད་ཐོད་པ་ཅན། ནུབ་
ཏུ་འུར་འུར་འབར་བ། བྱང་དུ་ཚང་ཚིང་འཁྲིགས་པ། བྱང་ཤར་དུ་དྲག་དུ་དགོད་པ། ཤར་ལྷོར་དབང་ཕྱུག་ནགས་ཚལ། ལྷོ་ནུབ་ཏུ་མུན་པ་མི་བཟད་པ། ནུབ་བྱང་དུ་ཀི་ལི་ཀི་ལའི་སྒྲ་སྒྲོགས་པ་སྟེ། དུར་ཁྲོད་ཆེན་པོ་
བརྒྱད། དེ་དག་གི་ནང་ན་ཕྱོགས་སྐྱོང་བརྒྱད་གནས་ཏེ། ཤར་དུ་བརྒྱ་བྱིན་སེར་པོ་གླང་པོ་ཆེ་ལ་ཞོན་པ་རྡོ་རྗེ་འཛིན་པ། ལྷོར་གཤིན་རྗེ་སྔོན་པོ་མ་ཧེ་ལ་ཞོན་པ་བེ་ཅོན་འཛིན་པ། ནུབ་ཏུ་ཆུ་ལྷ་དཀར་པོ་ཆུ་སྲིན་ལ་ཞོན་པ་སྦྲུལ་
ཞགས་འཛིན་པ། བྱང་དུ་གནོད་སྦྱིན་སེར་པོ་རྟ་ལ་ཞོན་པ་དབྱུག་ཏོ་འཛིན་པ། བྱང་ཤར་དུ་དབང་ལྡན་དཀར་པོ་གླང་ལ་ཞོན་པ་རྩེ་གསུམ་འཛིན་པ། ཤར་ལྷོར་མེ་ལྷ་དམར་པོ་ར་སྐྱེས་ལ་ཞོན་པ་ཕྱག་བཞིའི་གཡས་པ་གཉིས་ཀྱིིས་ི
མཆོག་སྦྱིན་དང་དབྱུ་གུ་རྩེ་གསུམ་པ། གཡོན་པ་གཉིས་ཀྱིས་བགྲང་ཕྲེང་དང་རིལ་བ་སྤྱི་བླུགས་འཛིན་པ། ལྷོ་ནུབ་ཏུ་སྲིན་པོ་ནག་པོ་རོ་ལངས་ལ་ཞོན་པ་རལ་གྲི་འཛིན་པ། ནུབ་བྱང་དུ་རླུང་ལྷ་ལྗང་སྔོན་ཤ་བ་ལ་ཞོན་པ་བ་དན་
འཛིན་པ། ཐམས་ཅད་ཀྱང་རྒྱན་གྱིས་བརྒྱན་ཞིང་རང་དང་འདྲ་བའི་རིག་མས་གཡོན་ནས་བརྟེན་པ་ལ་ལག་པ་གཡོན་པས་འཁྱུད་ཅིང་། སྤྱི་བོས་བཅོམ་ལྡན་འདས་ལ་འདུད་པའོ། །རིམ་པ་དེ་ཉིད་ཀྱིས་ཤིང་ཆེན་པོ་བརྒྱད་གནས་

আ
།ཏེ། ཤི་རི་ཤ ཙུ་ཏ། ཀཾ་ཀ་ལ། ཨ་ཤྭ་དྷ། ཤིང་ཆེན་པོ། ཀ་རཉྫ། འཁྲིལ་ཤིང་ཅན། ཨརྫུ་ན་རྣམས་སོ། །ཤིང་དེ་རྣམས་ལ་བརྟེན་པའི་ཞིང་སྐྱོང་བརྒྱད་ནི། རིམ་པ་བཞིན་ལྷའི་དགེ་འདུན་
དཀར་པོ། གཤིན་རྗེ་སྔོན་པོ། སྤྲིན་གྱི་རྒྱལ་པོ་དམར་པོ། གནོད་སྦྱིན་གྱི་སྡེ་དཔོན་སེར་པོ། ཡི་དྭགས་འདུས་པ་དུད་ཁ། དྲང་སྲོང་འདུས་པ་དམར་པོ། སྤྲིན་གྱི་ཚོགས་ཅན་ནག་པོ། རླུང་གི་རྒྱལ་པོ་ལྗང་གུ་སྟེ་ཐམས་ཅད་ཤིང་
ལོའི་ནང་ནས་ལུས་ཕྱེད་ཐོན་པ། ཕྱོགས་སྐྱོང་བ་རྣམས་ཀྱི་བཞོན་པའི་མགོ་བརྙན་ཅན་གྲི་གུག་དང་ཐོད་པ་འཛིན་པའོ། །ཀླུ་ཆེན་པོ་བརྒྱད་ནི་རིམ་པ་བཞིན་ནོར་རྒྱས་སེར་པོ། པདྨ་དཀར་པོ། ཀརྐོ་ཊ་ནག་པོ། འཇོག་པོ་དམར་
པོ། པདྨ་ཆེན་པོ་དཀར་པོ། ཧུ་ལུནྟ་སྔོན་པོ། རིགས་ལྡན་ལྗང་གུ། དུང་སྐྱོང་སེར་པོ་རྣམས་སྦྲུལ་མགོའི་གདེངས་ཀ་བདུན་བདུན་དང་ལྡན་ཞིང་སྦྲུལ་འཇུག་འཁྱིལ་པ། སྟོད་ལྷའི་ལུས་ཅན་ཐལ་མོ་སྦྱར་བའོ། །སྤྲིན་ཆེན་པོ་
བརྒྱད་ནི། རིམ་པ་བཞིན་སྒྲོགས་བྱེད། ལྡོག་བྱེད། འཇིགས་བྱེད། འཁོར་བྱེད། མཐུག་པོ། འགེངས་བྱེད། ཆར་འབེབས། གཏུམ་པོ་རྣམས་ཏེ་ནམ་མཁའ་ལ་གནས་པ། ཕྱོགས་སྐྱོང་བ་རྣམས་ཀྱི་ཁ་དོག་དང་མཐུན་
པའོ། །གཞན་ཡང་མཆོད་རྟེན་ཆེན་པོ་བརྒྱད། ཆུ་བོ་བརྒྱད། མེ་བརྒྱད། གྲུབ་པ་ཐོབ་པའི་དཔའ་བོ་དང༌། རྣལ་འབྱོར་མ་དང༌། མཁའ་འགྲོའི་ཚོགས་ཀྱིས་གང་བ། རོ་དང༌། རོ་ལངས་དང༌། འདྲེ་དང། སྲིན་པོ་
421

དང༌། ཤ་ཟའི་ཚོགས་དང་བཅས་པ་བསམ་མོ། །གཞལ་ཡས་ཁང་པའི་ནང་དུ་པདྨ་འདབ་མ་བརྒྱད་པའི་ལྟེ་བར་ཉི་མའི་དཀྱིལ་འཁོར་གྱི་སྟེང་དུ། ཉོན་མོངས་པ་ལ་སོགས་པ་བདུད་བཞིའི་ངོ་བོ་ཚངས་པ་སེར་པོ། དབང་པོ་དཀར་
པོ། ཉེ་དབང་སྔོན་པོ། དྲག་པོ་ནག་པོ། འདབ་མ་བརྒྱད་ལ་ཤར་དུ་ཚངས་པ་སེར་པོ། ལྷོར་དབང་པོ་དཀར་པོ། ནུབ་ཏུ་ཉེ་དབང་སྔོན་པོ། བྱང་དུ་དྲག་པོ་ནག་པོ། བྱང་ཤར་དུ་གཤིན་རྗེ་སྔོན་པོ། ཤར་ལྷོར་ནོར་བདག་སེར་
པོ། ལྷོ་ནུབ་ཏུ་སྲིན་པོ་ནག་པོ། ནུབ་བྱང་དུ་ཐག་ཟངས་རིས་དུད་ཁ་རྣམས་ནི། འགྱེལ་ཞིང་གདོང་སྟེང་དུ་ཕྱོགས་པའི་གདན་བསམ་མོ། །གཉིས་པ་བརྟན་པ་ལྷ་བསྐྱེད་པ་ལ་བཞི་ལས། དམ་ཚིག་པ་བསྐྱེད་པ་བསྙེན་པའི་ཡན
ལག་ནི། གདན་དགུ་པོ་རེའི་སྟེང་དུ་མུ་ཏིག་གི་ཕྲེང་བ་ལྟ་བུའི། ཨ་ཨཱ། ཨི་ཨཱི་ཨུ་ཨཱུ། རྀ་རཱྀ། ལྀ་ལཱྀ། ཨེ་ཨཻ། ཨོ་ཨཽ། ཨཾ་ཨཿ ཞེས་པ་ཕྲག་གཉིས་གཉིས་བསྒོམ། དེ་མཚན་བཟང་པོ་སུམ་ཅུ་རྩ་གཉིས་སུ་
བསམ། དེ་ཞུ་བ་ལས་ཟླ་བའི་དཀྱིལ་འཁོར་དགུར་གྱུར། དེ་སངས་རྒྱས་ཀྱི་མེ་ལོང་ལྟ་བུའི་ཡེ་ཤེས་སུ་བསམ། དེ་རྣམས་ཀྱི་སྟེང་དུ་བྱུ་རུའི་ཕྲེང་བ་ལྟ་བུའི། ཀ་ཁ་ག་གྷ་ང༌། ཙ་ཚ་ཛ་ཛྷ་ཉ། ཊ་ཋ་ཌ་ཌྷ་ཎ། ཏ་ཐ་ད་ངྷ་ན། པ་
ཕ་བ་བྷ་མ། ཡ་ར་ལ་ཝ། ཤ་ཥ་ས་ཧ་ཀྵ། ཡ་ར་ལ་ཝ་ཌ་ཌྷ། ཞེས་པ་ཕྲག་གཉིས་གཉིས་བསྒོམ། དེ་སངས་རྒྱས་ཀྱི་དཔེ་བྱད་བཟང་པོ་བརྒྱད་ཅུར་བསྒོམ། དེ་ཞུ་བ་ལས་ཉི་མའི་དཀྱིལ་འཁོར་དགུར་གྱུར། དེ་སངས་རྒྱས་ཀྱི་
ཀྱེ་རྡོར་ཆོས་སྐོར་

།མཉམ་པ་ཉིད་ཀྱི་ཡེ་ཤེས་སུ་བསམ། དབུས་ཀྱི་ཉི་ཟླ་ཁ་སྦྱོར་གྱི་བར་དུ་ཧཱུྃ་ལས་ཐོད་པ་དཀར་པོ་སྣ་ཚོགས་རྡོ་རྗེས་མཚན་པ། ཨཾ་ལས་གྲི་གུག་སྔོ་ནག་ཡུ་བ་ལ་ཨཾ་གིས་མཚན་པར་གྱུར། དེ་སངས་